

 🕿 Директор:;GSM 0885671018;Е-mail: ouhrs.pz@abv.bg

ПЛАН НА КОМИСИЯТА ПО ЕТИКА ЗА УЧЕБНАТА 2019/2020г.

І. ОБЩИ ПОЛОЖЕНИЯ

1. Настоящият план е приет на заседание на Педагогическия съвет на ОУ „ Христо Смирненски”, гр. Пазарджик.

2. Дейността на Комисията се осъществява според стандартите на етично поведение на работещите с деца в сферата на образованието, регламентира етични правила, които следва да се прилагат при изпълнение на служебните задължения и при конфликт на интереси, подчинява се на общи норми на поведение.

 3. Дейността на Комисията се основава при спазване на принципите на законност, лоялност, честност, безпристрастност, политическа неутралност, отговорност и отчетност.

ІІ. СЪСТАВ НА КОМИСИЯТА Съставът на комисията е избран и приет на заседание на Педагогическия съвет на ОУ,,Христо Смирненски“ гр. Пазарджик и утвърден със заповед №

Председател: Екатерина Низамова

* Членове: Николай Вълчев
* Боянка Серафимова
* Ирина Урдева

ІІІ. ЦЕЛИ

 1. Всички служители в зависимост от функциите, които изпълняват, да осъществяват действия, предлагат и вземат решения, водещи до елиминиране на произвола и укрепване на доверието в ОУ,,Христо Смирненски“

 2. Да се създаде система за саморегулиране поведението на преподаватели и служители чрез прилагане на Етичния кодекс и адекватно решаване на спорове в и между училището и обществото.

3. Да подпомага учители и служители при прилагане на етичните правила и норми.

 4. Всяко дете и семейство да бъдат подпомогнати да развият пълния си потенциал.

ІV. ЗАДАЧИ

1. Изграждане и поддържане отношение на уважение, доверие, сътрудничество и коректност.

2. Утвърждаване на собствения си и на колегите си авторитет чрез лично поведение и чувство на отговорност.

3. Стремеж да се избягват в поведението конфликтни ситуации, а при възникването им да се полагат усилия за преустановяване, запазване на спокойствие и контрол над поведението.

 4. Да се избягват и да не допускат всякакви ситуации, които могат да доведат до конфликт на интереси.

V. ДЕЙНОСТИ И МЕРОПРИЯТИЯ

1. Популяризиране правата на децата, както и повишаване чувствителността на обществото към нарушаването им.

срок: през цялата учебна година

 отг.: членове на Комисията по етика, класни ръководители, представители на Ученически съвет.

2. Създаване на сигурна училищна среда, в която детето да получава адекватно обучение, възпитание, здравни грижи, храна и да живее без насилие.

 срок: през цялата учебна година

 отг.: председател на комисията па етика, директор, класни ръководители.

3. Подобряване на сътрудничеството между организациите, които имат отношение към благополучието на децата, училището и семейството.

 срок: през цялата учебна година

отг.: Консултанти по кариерно ориентиране с организация на класните ръководители

 4. Предприемане на ефективни мерки за предотвратяване на всяка форма на дискриминация или психически тормоз /провеждане на анкети, свързани с взаимоотношенията в колектива, както и такива, които са свързани с взаимоотношенията ученик-ученик и ученик-учители/.

срок: през цялата учебна година

 отг.: Председател на Комисията по етика, психолог ,класни ръководители

5. Предприемане на незабавни мерки за отстраняване на всяка форма на проява на дискриминация или психически тормоз.

срок: през цялата учебна година

 отг.Комисия по етика, ученически съвет, психолог

 6. Разглеждане на сигнали, свързани със спазването на Етичния кодекс и даване на задължителни тълкувания съгласно кодекса.

 срок: през цялата учебна година

 отг.: всички членове на Комисията по етика

 7. Разглеждане на постъпилите сигнали и произнасяне с мотивирано становище най–късно в едномесечен срок от постъпването им /непроизнасянето в срок се смята за мълчалив отказ за налагане на санкция; анонимни сигнали не се разглеждат/.

срок: през цялата учебна година

 отг.: Комисия по етика

 8. Членовете на комисията по етика са длъжни да не разгласяват информацията, представляваща служебна тайна.

 9. В началото на всяка учебна година Комисията по етика запознава новопостъпилите учители, служители и работници с Етичния кодекс на ОУ „Христо Смирненски“, гр. Пазарджик